Diari Oficial de la Generalitat Valenciana


Sumari del DOGV 5677, del 10-01-2008 (2007/15218)

Informació pública del refós del Projecte d'Urbanització del Sector G que desenvolupa sòl urbanitzable detallat del PGMOU de l'Ajuntament de Tormos.
----------------------------------------------------------------------------------------------------------------------------------------------------

### Dades del document

Número de DOGV
:   5677

Data del DOGV
:   10-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15007


Data del document
:   27-11-2007

Organisme emissor
:   Ajuntament de Tormos

Tipus de document
:   Informació Pública

Descriptors 

:   * Tormos
    * administració local
    * pla d'urbanisme

Informació pública del refós del Projecte d'Urbanització del Sector G que desenvolupa sòl urbanitzable detallat del PGMOU de l'Ajuntament de Tormos. [2007/15822]  
Per la mercantil Toscaforta, SL, en desenvolupament de l'acord d'aprovació i adjudicació del Programa per al desenvolupament d'Actuació Integrada de la Unitat d'Execució Única del Sector G, adoptat en sessió de l'Ajuntament en Ple, celebrada el 28 de desembre de 2005, i el subsegüent conveni de desenvolupament subscrit el 20 d'abril de 2006, va presentar documentació relativa al refós del Projecte d'Urbanització del Sector G que desenvolupa sòl urbanitzable detallat del PGOU de l'Ajuntament de Tormos (reg. entrada 495 de 22 de maig de 2006).  
L'esmentat projecte ha sigut informat per l'enginyer de camins, canals i ports municipal, a l'efecte del seu sotmetiment a informació publica.  
Atés que:  
1. La disposició transitòria tercera del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), la qual establix:  
Procediments de programació iniciats abans de l'entrada en vigor de la Llei Urbanística Valenciana, que hagen sigut objecte d'aprovació definitiva.  
Els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana, es regiran en el seu compliment i execució pel que preveu la Llei Reguladora de l'Activitat Urbanística, per la qual es regiran les actuacions següents:  
a) La tramitació i aprovació del projecte d'urbanització, quan s'haguera presentat avantprojecte d'urbanització junt amb l'alternativa tècnica.  
b) La prestació de garanties.  
c) La firma del conveni de programació.  
d) L'execució de les obres d'urbanització.  
e) El contingut, tramitació i aprovació del projecte de reparcel·lació, si eixe projecte haguera format part de l'alternativa tècnica aprovada i haguera sigut objecte d'aprovació junt amb ella. En qualsevol altre cas, el seu contingut, tramitació i aprovació es regirà per la Llei Urbanística Valenciana, igual que els eventuals expedients de retaxació.  
Per tant, de conformitat amb la transcrita disposició transitòria, ha d'ajustar-se a la tramitació establida en la Llei Reguladora de l'Activitat Urbanística (d'ara en avant LRAU) per a l'aprovació dels projectes d'urbanització.  
2. Que l'article 53 de la LRAU disposa que el projecte d'urbanització per a actuacions integrades se sotmetrà al procediment d'aprovació pròpia dels programes, excepte quant a la competència entre iniciatives, i serà innecessària la informació publica separada quan es tramita junt amb els programes o plans.  
No havent-se tramitat junt amb l'aprovació de l'alternativa tècnica de programació del meritat sector, ha d'ajustar-se a l'article 46 de la LRAU i, en conseqüència, ha de sotmetre's a informació publica mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Comunitat Valenciana; s'avisa de la possibilitat de formular al·legacions; i si bé no és preceptiva la notificació formal i individual als propietaris afectats, abans de la publicació de l'edicte caldrà remetre avís amb el seu contingut al domicili fiscal dels que consten en el Cadastre com a titulars de drets afectats per l'actuació proposada.  
3. Que la competència a l'efecte de sotmetre el projecte d'urbanització a informació publica, és de l'Alcaldia Presidència, en virtut de l'article 21.1 de la Llei de Bases de Règim Local, de conformitat amb les modificacions operades per la Llei 11/1999 i la Llei 57/2003, de 16 de desembre.  
Per quant antecedix, l'Alcaldia Presidència resol:  
Primer  
Sotmetre a informació publica, mitjançant un edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Comunitat Valenciana, per un termini de 20 dies hàbils, comptats des de la publicació en el Diari Oficial de la Comunitat Valenciana, refós del Projecte d'Urbanització del Sector G que desenvolupa sòl urbanitzable detallat del PGOU de l'Ajuntament de Tormos, formulada per l'entitat mercantil Toscaforta, SL.  
Segon  
Remetre avís amb anterioritat a la publicació de l'edicte, amb el seu contingut, al domicili fiscal dels que consten en el cadastre com a titulars de drets afectats pel referit projecte d'urbanització, perquè en el dit termini de sotmetiment a informació pública puguen deduir totes les al·legacions, reclamacions o suggeriments que estimen oportuns.  
Cosa que es fa publica per a general coneixement i als efectes del contingut del transcrit acord.  
Tormos, 27 de novembre de 2007.- L'alcalde: Vicente Javier Ripoll Peretó.